stanford-oval/wikipedia huggingface dataset:
החג של החגים

חגיגה של אורות וצבע במושבה הגרמנית בחיפה במסגרת חגיגות החג של החגים, 24 בדצמבר 2021
קונצרט של מוזיקה ליטורגית במסגרת הפסטיבל בכנסיית יוחנן המטביל. מוזיקה של שמש וכוכבים מגניפיקט, מיסה ומוזיקה עממית ודתית מפרו
מראות רחוב במסגרת הפסטיבל
כיכר אונסק"ו לסובלנות ושלום מוארת עם 3 פסלים מוארים
החג של החגים (בערבית: مهرجان عيد الأعياد, בתעתיק מדויק: מהרג'אן עיד אלאעיאד, מילולית: "פסטיבל חג החגים") הוא פסטיבל הנערך בעיר חיפה מדי שנה, במהלך חודש דצמבר. הוא נועד לבטא את אופייה של חיפה כעיר בעלת אוכלוסייה מעורבת, שבה חיים במשותף בני כל הדתות ולקדם דו-קיום וסובלנות ביניהם.
שמו של הפסטיבל מבטא את כוונתו לציין את החגים הדתיים החלים בחודש דצמבר ובסמוך לו – חג החנוכה היהודי, חג המולד הנוצרי (החלים בסמוך זה לזה), חודש הרמדאן ועיד אל-פיטר או חג הקורבן האסלאמיים (החלים במועדים משתנים על פני השנה האזרחית ויכולים לחול בחודש דצמבר, על פי הלוח המוסלמי).
היסטוריה ואירועים

פעילויות הפסטיבל נערכות בסופי השבוע (ימי שישי ושבת) של חודש דצמבר. הן מתקיימות באתרים שונים בעיר, אך מרביתן נערכות בשכונת ואדי ניסנאס ובשכונת המושבה הגרמנית הסמוכה אליה. בימי הפסטיבל פתוחים מוזיאוני העיר בחינם לכל המבקרים.
הפעילויות כוללות מופעי במות, תהלוכות, הצגות, קונצרטים של מוזיקה מתקופות הבארוק והרנסאנס, תערוכות אמנות ומיצגי רחוב, סיורים וכנסים, ירידים ושווקים ופעילויות מיוחדות לילדים.
בשנת 2010 במרכז המושבה הגרמנית הוצג לראשונה מיצג של עץ חג המולד. העץ נבנה על ידי המעצבת התעשייתית הדס איצקוביץ במשך חודש ימים. גובהו של עץ הבקבוקים היה 12 מטרים, והוא היה עשוי מ-5,480 בקבוקי פלסטיק משומשים, שהושלכו על ידי תושבים ברחבי העיר למכולות האיסוף הקבועות למיחזור בקבוקים. מאז התחילה מסורת הצגת עץ חג המולד כל שנה מחדש כחודש ימים בתאריכים הפסטיבל. במשך 3 השנים הראשונות הוצג ברציפות עץ הבקבוקים המקורי ולאחר מכן על אותה תשתית של העץ מציגים עיצובים שונים כל שנה מחדש.
את הפסטיבל מארגנים עיריית חיפה, המרכז היהודי-ערבי "בית הגפן" וועד תושבי ואדי ניסנאס. את הקונצרטים הליטורגיים מארגן ה"חוג למוזיקה קאמרית" בראשותו של פרופסור עמוס לניר. הפסטיבל נערך מדי שנה מאז שנת 1993.
בדצמבר 2021 הרחיבה עיריית חיפה את האירועים לשני מוקדים עיקריים. מוקד במושבה הגרמנית במסגרתו הואר כל קטע רחוב שדרות הציונות מכיכר המגינים ועד כיכר אונסקו לסובלנות ושלום בכניסה לגנים הבהאיים בפנסי אורות תלויים לרוחב האורות, כולל חנוכיות ואלמנטים קישוטיים אחרים. בכיכר בפינת המגינים ושדרות הציונות הוצבו 3 פסלים מוארים" עץ חג המולד, חנוכיה וסמל מוסלמי עם סהר מעליו. בכיכר הסובלנות שמו 3 פסלים מוארים של חנוכייה, כוכב בית לחם וסמל של סהר.
מוקד נוסף הוא בטיילת לואי שם יתקיימו במשך 4 ימים בין ה-25 ל-28 בדצמבר פסטיבל הכולל 3 מופעים כל ערב, מופעי רחוב וממכר ושוק של אוכל.
ראו גם

חנוכריסמס
סינקרטיזם
חסידות אלכסנדר

| --- | --- |

 שורשים, סיווג והנהגה
 דת:  יהדות
 זרם:  יהדות אורתודוקסית
 ענף:  יהדות חרדית
 קבוצה:  תנועת החסידות
 מקום ייסוד:  אלכסנדר לודז' 
 תאריך ייסוד:  1875
 מייסד:  יחיאל דנציגר האדמו"ר הזקן
 דמויות מרכזיות:  ירחמיאל ישראל יצחק דנציגר הישמח ישראל שמואל צבי דנציגר התפארת שמואל יצחק מנחם דנציגר העקידת יצחק יהודה משה דנציגר האמונת משה אברהם מנחם דנציגר האמרי מנחם
 אדמו"ר:  ישראל צבי יאיר דנציגר
 תאולוגיה, טקסטים וטקסים
 רעיונות עיקריים:  ריבוי אהבת רֵעים
 מאפיינים:  סלידה מהתערבות בפוליטיקה, ומהשפעות חיצוניות
 ארגונים ופעילות
 אזורי פעילות:  ירושלים, בני ברק, מודיעין עילית, עמנואל, ניו יורק, בריטניה, בלגיה
 
בעל ה"אמרי מנחם" במהלך טיש
חסידות אלכסנדר היא חסידות שמקורה בעיירה אלכסנדר הסמוכה ללודז' שבפולין. עד לשואה הייתה פולין למרכזה של החסידות, והיא כללה כ־100,000 חסידים בגוונים שונים. בשואה נפגעה החסידות קשות כאשר רובם של החסידים נרצחו, והחסידות לא שבה למעמדה ההיסטורי בכמות לאחריה.
האדמו"ר הנוכחי הוא רבי ישראל צבי יאיר דנציגר. החסידות מונה היום מאות משפחות, רובן הגדול בישראל ובארצות הברית.
היסטוריה > אגודת ישראל

בעת ייסוד אגודת ישראל בשנת תרע"ב, חתם התפארת שמואל בעד האגודה, אך זמן קצר לאחר מכן, יצא נגדה בחריפות. לאורך השנים הפעילו אישים חשובים ומשפיעים לחץ שחסידות אלכסנדר תצטרף לאגודה, הן בזמן התפארת שמואל והן בתקופת בנו העקידת יצחק, אך אלו דחו זאת בהתמדה. החסידות בפולין הייתה סמל של פרומקייט וקנאות, וניצבה הרחק מפוליטיקה.
בשנת תרצ"ז נערכה הכנסייה הגדולה במארינבאד, והרבנים ביקשו מהרבי העקידת יצחק לבוא ולנאום, העקידת יצחק אז נשא נאומו המפורסם, בו בכה בבכי מר על הצרות והגזירות שנשמעו אז, אך בניגוד למה שניתן היה לצפות, גם זה לא קירב את חסידות אלכסנדר אל אגודת ישראל, כאשר גם לאחר הכנסייה סירב העקידת יצחק בחריפות לכל ניסיון להכניס את אלכסנדר לאגודת ישראל. בבחירות השתתפה כמפלגת חרדים בלתי-מפלגתית.
היסטוריה > חידוש החסידות לאחר השואה

במהלך השואה הוכתה החסידות מכה קשה. מרבית החסידים ואיתם האדמו"ר העקידת יצחק וצאצאיו נספו במהלכה. בקיץ תש"ז (1947) הוקמה מחדש החסידות בארץ ישראל. שרידי חסידי אלכסנדר הכתירו לאדמו"ר את רבי יהודה משה דנציגר, חתנו של רבי בצלאל יאיר דנציגר שנשלח לארץ ישראל על ידי בן דודו בעל ה'עקדת יצחק', באמרו שהוא רואה עננים שחורים מעל שמי אירופה. גם חמיו, רבי בצלאל יאיר, תמך בעניין. הוא התיישב בירושלים והנהיג את חסידיו בבית הכנסת הוותיק בשכונת בית ישראל ואחר כך עבר לבני ברק. נפטר בכ"ג באדר א' תשל"ג 1973. מכונה ה"אמונת משה" על שם ספרו.
אחריו, הוכתר בנו רבי אברהם מנחם דנציגר, שהנהיג את החסידות ל"ב שנים עד פטירתו בי"ז באדר ב' תשס"ה. דברי תורתו כונסו בספרו אמרי מנחם.
עם פטירתו הוכתר בנו, רבי ישראל צבי יאיר דנציגר, האדמו"ר הנוכחי. הוא למד בישיבת סלבודקה, והיה לחתנו של הרב משה ברגמן מייסד ישיבת רשב"י. בתקופת כהונתו התרחבה והתפתחה החסידות בכל רחבי תבל, וגם הוקמו ונבנו כמה וכמה שטיבל'ך חדשים בארה"ק ובכל ארצות הגולה.
היסטוריה > החסידות כיום

חסידות אלכסנדר מונה מאות משפחות ברחבי תבל. אבל היא לא שבה למעמדה המרכזי לפני השואה. מרכז החסידות הוא בעיר בני ברק והיא מחזיקה בה מוסדות חינוך הכוללים כוללי אברכים, ישיבה קטנה, ישיבה גדולה ובתי מדרש; תחת מרכז חסידי אלכסנדר.
לחסידות גם בתי כנסת בירושלים, מודיעין עילית, עמנואל, ביתר עילית, אנטוורפן, בורו פארק, לייקווד, מונסי, גולדרס גרין וסטמפורד היל שבלונדון, וציריך. הרחוב בבני ברק בו שוכן מבנה הישיבות נקרא "אדמו"רי אלכסנדר".
חסידים מפורסמים

הרב דוד דוב טאוב - רבה של דאבראז'ינסק מחבר ספר "בנין דוד"
הרב ישראל ניסן קופרשטוק - מחבר ספר "שו"ת עני בן פחמא"
הרב עזריאל חיים זאמלונג - רבה של אשעצק מחבר ספר עשר זכיות ועשר נפלאות
הרב מנשה פריימאן - מסדר הספה"ק "ישמח ישראל" ומו"ל ספר תיעוד "תפארת ישראל"
הרב שמחה אויבערבוים - מגדולי החסידים לפני השואה
יעקב פראגער - מלחין החצר בשנים ה'תרמ"ה - ה'תר"ע
געציל זיידה - מלחין החצר בשנים ה'תר"ע - עד להשואה
הרב לייבוש מקובר - מגדולי החסידים לאחר השואה. מחבר ספר תיעוד "תפארת רבותינו"
הרב נח גד וינטרוב - הו"ל ספר בישישים חכמה ועוד קרוב למאה ספרים
הרב ירחמיאל ישראל סקולא - רבה של סאדובנה
הרב משה בוים - זקן החסידים. אביו קלמן היה ראש הקהל בפשיסחה. העביר מסורות וסיפורים מבית פשיסחה-וורקא
הרב משה לנצ'יצקי - ראש הישיבה גדולה "אמרי מנחם"
הרב יהודה מקובר - מלחין החצר לאחר השואה ומגדולי החסידים
ירחמיאל מושקוביץ - משב"ק ה"אמרי מנחם" והאדמו"ר הנוכחי
יעקב גוטרמן - ראש עיריית מודיעין עילית
אלכסנדר בורו פארק

בשנת תשמ"ד פרשו כמה חסידים והכתירו את הרב יחיאל מנחם זינגר בנו של הרב יעקב פייבל, בנו של רבי יצחק מאיר זינגר, אב"ד העיר אלכסנדר וחתנו של בעל "תפארת שמואל" כאדמו"ר מאלכסנדר בורו פארק. נפטר בשנת תשמ"ט וכממלא מקומו מונה בנו, הרב יוסף יצחק מאיר זינגר.
לחסידות בתי כנסת בבני ברק ובאשדוד, בביתר עילית ובמונסי, וישיבה כלל חסידית בבורו פארק "תפארת שמואל". כמו כן מפעילה החסידות בית הכנסת אורחים בעיירה אלכסנדר שבפולין, לטובת הבאים לפקוד את קברי האדמורי"ם הטמונים בה.
ספרי החסידות

חסידות אלכסנדר עשירה בספרות תורנית, עיונית וסיפורית. לספרי האדמו"רים וספרים על אדמו"רים, ראו בערכי אדמו"רי אלכסנדר.
ספרי החסידות > ספרות עיונית

דרך החסידות - סיכום מתומצת של כל ענייני החסידות, מסודר על פי נושאים. הספר נכתב על ידי בנו של האדמו"ר הנוכחי - רבי אליעזר יצחק דנציגר,
אורות רבותינו מאלכסנדר - ליקוט דברי תורה ואגרות מאדמור"י אלכסנדר לדורותיהם, בעיקר כאלו שלא נדפסו
ימי שמחה - אסופה של רעיונות, הנהגות והליכות בענייני קידושין ונישואין, בעריכת הרב אליהו נאה
איגרת ההתקשרות - קונטרס פנימי שיצא לאור בתקופת הכתרתו של האדמו"ר הנוכחי בעילום שם (חתום ד.ל.). הקונטרס דן בענייני התקשרות לצדיק.
ספרי החסידות > כתבי עת

קובץ ישמח ישראל - מאסף תורני אשר החל לצאת לאור פעמיים בשנה בשנת תשס"ט על ידי המכון להוצאת ספרים וכת"י דחסידי אלכסנדר.
אמרות טהורות - עלון שבועי על פרשת השבוע משנת תשנ"ה, בו מלוקטים דברי תורתם של אדמור"י אלכסנדר (עורך: יצחק מנחם גוטמן).
כרמנו - רבעון אשר החל לצאת לאור בשנת תשל"ט על ידי המכון להוצאת ספרים וכת"י דחסידי אלכסנדר בבני ברק. במשך שני עשורים היה העורך מנחם אבינועם מקובר.
פרחי הכרם - ביטאון דו חודשי, היוצא לאור על ידי ארגון צעירי אלכסנדר, מיועד לבחורי החסידות.
בית ישראל - מאסף לחידושי התורה של אברכי החסידות
כרם בית שמואל - שנתון הכולל חידושי תורה של בחורי החסידות, בעריכתו של הרב שמחה בונם מקובר.
לקריאה נוספת

האמונת משה, קדושת יצחק, ירושלים תשי"ג.
אברהם יצחק ברומברג, מגדולי החסידות חלק ד', על רבי שרגא פייבל דנציגר, רבי יחיאל דנציגר ורבי ירחמיאל ישראל יצחק דנציגר. תשי"ד.
עזריאל חיים זאמלונג, עשר זכויות - תולדותיהם של עשרה אדמו"רים משושלת אלכסנדר וקודמותיה.
לייביש מקובר, תפארת רבותינו מאלכסנדר - סיפורים על מנהיגי החצר.
מנדל בנימין גלברג, זיכרון דברים - זיכרונות מחיי הקהילה היהודית בפולין, נסב סביב חצר אלכסנדר.
יהודה מקובר, רועה נאמן תולדות חייו ופועלו של רבי יצחק מנחם דנציגר מאלכסנדר בעל "עקידת יצחק", בני ברק תש"נ.
יהודה משה מקובר, תולדות הישמח ישראל, בני ברק תשס"ב.
יהודה משה מקובר, צדיק באמונתו תולדות חייו ופועלו של רבי יהודה משה דנציגר מאלכסנדר בעל "אמונת משה", בני ברק תש"ס.
שניאור זלמן רודרמן, מנחם משיב נפשי מאחורי הפרגוד ל"ב שנות ההנהגה של רבי אברהם מנחם דנציגר מאלכסנדר בעל "אמרי מנחם"\ מפי המשב"ק ירחמיאל מושקוביץ, בני ברק תש"פ.
אפרים שמואלי, "בדור היהודי האחרון בפולין", פרקים 4,5,6,10, הוצאת אל"ף, תל אביב, תשמ"ו.
דפנה שרייבר, "גבה טורא בינינו: מחלוקת אלכסנדר-גור והשפעתה על חסידות פולין במחצית הראשונה של המאה העשרים", ציון עט (ב) (תשע"ד): 175–199
אברהם דוד גוטמן, מאורי ישראל ליקוטי רשימות מפי ספרים וחסידים אודות תולדות חייהם ופעלם של רבותינו מאלכסנדר, ניו יורק תשפ"ד.
אמרה ג'אן

אֶמְרֵה גַ'אן (בטורקית: Emre Can; נולד ב-12 בינואר 1994) הוא כדורגלן גרמני המשחק בעמדות הקשר והבלם בבורוסיה דורטמונד, בה הוא גם הקפטן, ובנבחרת גרמניה. הוא החל את הקריירה הבוגרת שלו בבאיירן מינכן, ושיחק בעיקר בקבוצת המילואים של המועדון לפני העברתו לבאייר לברקוזן ב-2013. עונה לאחר מכן, הוא חתם בליברפול, שם רשם למעלה מ-150 הופעות. הצטרף ליובנטוס ב-2018, וב-2020 הוא הושאל לבורוסיה דורטמונד. כמה שבועות לאחר מכן הוא עבר לקבוצה.
קריירה

ג'אן נולד בפרנקפורט להורים טורקים. בגיל 6 הצטרף לקבוצת הנוער המקומית של העיר פרנקפורט, בגיל 12 הצטרף למחלקת הנוער של הקבוצה הבכירה בעיר איינטרכט פרנקפורט. בגיל 14 עבר למחלקת הנוער של באיירן מינכן. ב-2011 החל לשחק בקבוצה המילואים של באיירן. ב-12 באוגוסט 2012 ערך את הופעתו הבכורה בקבוצה הבוגרת בניצחון 1–2 על בורוסיה דורטמונד בסופר קאפ הגרמני. ב-13 באפריל 2013 ערך את הופעתו הבכורה בבונדסליגה בניצחון 0–4 על נירנברג. בסיום העונה זכה עם הקבוצה באליפות גרמניה, הגביע הגרמני, וליגת האלופות.
ב-2 באוגוסט 2013 חתם לארבע שנים בבאייר לברקוזן, בעונתו הראשונה והיחידה בקבוצה הבקיע ארבעה שערים, ובישל ארבעה שערים. יכולתו של ג'אן עוררה עניין בליברפול, ביניהן בהופעתו בהפסד 2–4 למנצ'סטר יונייטד.
ב-3 ביולי 2014 חתם בליברפול מהפרמייר ליג עבור 12 מיליון אירו. ב-25 באוגוסט ערך את הופעתו הבכורה בקבוצה בהפסד 1–3 נגד מנצ'סטר סיטי. ב-8 בנובמבר הבקיע את שערו הראשון בקבוצה בהפסד 1–2 לצ'לסי. בעונתו השנייה בקבוצה העפיל עמה לגמר הליגה האירופית 2016, ופתח בהרכב בהפסד קבוצתו 1–3 לסביליה. למרות הצעת ליברפול לחידוש חוזה, צ'אן החליט שלא לחדש את חוזהו עם הקבוצה וב-21 ביוני 2018 חתם ביובנטוס מסרייה א' בהעברה חופשית. ב-18 באוגוסט ערך את הופעתו הבכורה בקבוצה בניצחון 2–3 על קייבו ורונה.
לאחר שלא השתלב כמצופה ביובנטוס ואף נפלט מסגל הקבוצה לליגת האלופות, ב-31 בינואר 2020 הושאל לבורוסיה דורטמונד עד לסוף העונה.
קריירה > נבחרת גרמניה

ג'אן זומן לכל הנבחרות הצעירות של גרמניה, ב-28 באוגוסט 2015 זומן לראשונה לנבחרת הבוגרת על ידי המאמן יואכים לב לקראת משחקי מוקדמות יורו 2016. ב-4 בספטמבר 2016 ערך את הופעתו הבכורה בנבחרת בניצחון 1–3 על פולין. ב-8 באוקטובר 2017 כבש את שערו הראשון בנבחרת הבוגרת בניצחון 5–1 על אזרבייג'ן במסגרת מונדיאל 2018. נכלל בסגל נבחרת גרמניה ליורו 2020. ב-12 ביוני 2024 זומן ג'אן לסגל נבחרת גרמניה ליורו 2024 לאחר שאלכסנדר פבלוביץ' נפצע ונגרע מהסגל.
תארים

אליפות גרמניה: 2012/2013
הגביע הגרמני: 2012/2013
ליגת האלופות: 2012/2013
הסופר קאפ הגרמני: 2013
אליפות איטליה: 2018/2019
הסופר קאפ האיטלקי: 2018
הגביע הגרמני: 2020/2021
גביע הקונפדרציות: 2017
הערות שוליים

↑  צפו: גרמניה שברה שיא ב-1:5 על אזרבייג'ן, באתר Sport5.co.il - אתר ערוץ הספורט
↑  Mitch Fretton, Euro 2024: Germany call-up Emre Can to replace Aleksandar Pavlovic, ‏2024-06-12 (באנגלית בריטית)
| נבחרת גרמניה – יורו 2016 |
| --- | --- | --- |
|  1 נוייר •  2 מוסטפי •  3 הקטור •  4 הובדס •  5 הומלס •  6 ח'דירה •  7 שוויינשטייגר •  8 אוזיל •  9 שורלה •  10 פודולסקי •   11 דראקסלר •  12 לנו • 13 מילר •  14 ג'אן • 15 וייגל • 16 טאה • 17 בואטנג • 18 קרוס • 19 גצה • 20 זאנה • 21 קימיך • 22 טר שטגן • 23 גומז • מאמן: לב |  1 נוייר •  2 מוסטפי •  3 הקטור •  4 הובדס •  5 הומלס •  6 ח'דירה •  7 שוויינשטייגר •  8 אוזיל •  9 שורלה •  10 פודולסקי •   11 דראקסלר •  12 לנו • 13 מילר •  14 ג'אן • 15 וייגל • 16 טאה • 17 בואטנג • 18 קרוס • 19 גצה • 20 זאנה • 21 קימיך • 22 טר שטגן • 23 גומז • מאמן: לב | גרמניה |
| נבחרת גרמניה – גביע הקונפדרציות 2017 |
| --- | --- | --- |
|  1 טראפ •  2 מוסטפי •  3 הקטור •  4 גינטר •  5 פלטנהארדט •  6 הנריכס •  7 דראקסלר •  8 גורצקה •  9 וגנר •  10 דמירביי •   11 ורנר •  12 לנו • 13 שטינדל •  14 ג'אן • 15 יונס • 16 רודיגר • 17 זולה • 18 קימיך • 20 בראנדט • 21 רודי • 22 טר שטגן • מאמן: לב |  1 טראפ •  2 מוסטפי •  3 הקטור •  4 גינטר •  5 פלטנהארדט •  6 הנריכס •  7 דראקסלר •  8 גורצקה •  9 וגנר •  10 דמירביי •   11 ורנר •  12 לנו • 13 שטינדל •  14 ג'אן • 15 יונס • 16 רודיגר • 17 זולה • 18 קימיך • 20 בראנדט • 21 רודי • 22 טר שטגן • מאמן: לב | גרמניה |
| נבחרת גרמניה – יורו 2020 |
| --- | --- | --- |
|  1 נוייר •  2 רודיגר •  3 הלסטנברג •  4 גינטר •  5 הומלס •  6 קימיך •  7 האברץ •  8 קרוס •  9 פולאנד •  10 גנאברי •   11 ורנר •  12 לנו • 13 הופמן •  14 מוסיאלה • 15 זולה • 16 קלוסטרמן • 17 נויהאוס • 18 גורצקה • 19 זאנה • 20 גוזנס • 21 גונדואן • 22 טראפ • 23 ג'אן • 24 קוך • 25 מילר • 26 גונטר • מאמן: לב |  1 נוייר •  2 רודיגר •  3 הלסטנברג •  4 גינטר •  5 הומלס •  6 קימיך •  7 האברץ •  8 קרוס •  9 פולאנד •  10 גנאברי •   11 ורנר •  12 לנו • 13 הופמן •  14 מוסיאלה • 15 זולה • 16 קלוסטרמן • 17 נויהאוס • 18 גורצקה • 19 זאנה • 20 גוזנס • 21 גונדואן • 22 טראפ • 23 ג'אן • 24 קוך • 25 מילר • 26 גונטר • מאמן: לב | גרמניה |
| נבחרת גרמניה – יורו 2024 |
| --- | --- | --- |
|  1 נוייר •  2 רודיגר •  3 ראום •  4 טאה •  5 גרוס •  6 קימיך •  7 האברץ •  8 קרוס •  9 פילקרוג •  10 מוסיאלה •   11 פיריך •  12 באומן • 13 מילר •  14 באייר • 15 שלוטרבק • 16 אנטון • 17 וירץ • 18 מיטלשטאדט • 19 זאנה • 20 הנריכס • 21 גונדואן • 22 טר שטגן • 23 אנדריך • 24 קוך • 25 ג'אן • 26 אונדף • מאמן: נגלסמן |  1 נוייר •  2 רודיגר •  3 ראום •  4 טאה •  5 גרוס •  6 קימיך •  7 האברץ •  8 קרוס •  9 פילקרוג •  10 מוסיאלה •   11 פיריך •  12 באומן • 13 מילר •  14 באייר • 15 שלוטרבק • 16 אנטון • 17 וירץ • 18 מיטלשטאדט • 19 זאנה • 20 הנריכס • 21 גונדואן • 22 טר שטגן • 23 אנדריך • 24 קוך • 25 ג'אן • 26 אונדף • מאמן: נגלסמן | גרמניה |
| --- | --- |
בקרת זהויות :  GND: 1333170009  NLK: KAC2019F0083  VIAF: 346157523326027031131   WorldCat (עם VIAF): 346157523326027031131
ג'ו יורגנסן

| --- | --- |

 לידה:  1 במאי 1957 (בת 67) ליברטיוויל, ארצות הברית 
 מדינה:  ארצות הברית 
 השכלה:  אוניברסיטת המתודיסטים הדרומיים, אוניברסיטת קלמסון ואוניברסיטת ביילור
 מפלגה:  המפלגה הליברטריאנית
 joj2020.com
 
 חתימה:   
 
ג'ו יורגנסן (נולדה ב-1 במאי 1957) היא פעילה פוליטית אמריקאית, מועמדת המפלגה הליברטריאנית בבחירות לנשיאות ארצות הברית 2020. הייתה גם המועמדת של המפלגה למשרת סגנית הנשיא בבחירות לנשיאות ב-1996 כשותפתו למירוץ של הסופר הארי בראון (אנ').
פעילות פוליטית

הפעם הראשונה בה התמודדה יורגנסן על משרה פוליטית הייתה בבחירות לבית הנבחרים שנערכו ב-1992 (אנ'), והתמודדה כליברטריאנית על מושב מטעם מחוז הקונגרס הרביעי של דרום קרוליינה. יורגנסן סיימה את המירוץ במקום השלישי וקיבלה כ-2.2% מכלל הקולות.
במערכת הבחירות לנשיאות ארצות הברית ב-1996, המפלגה הליברטריאנית מינתה את יורגנסן למועמדת לתפקיד סגנית הנשיא ואת הסופר הארי בראון למועמד לתפקיד הנשיא.
פעילות פוליטית > הבחירות לנשיאות ארצות הברית 2020

ב־13 באוגוסט 2019 הגישה יורגנסן לוועדת הבחירות הפדרלית טופס התמודדות על המועמדות לייצוג המפלגה הליברטריאנית. היא החלה את הקמפיין שלה בכנס המפלגה הליברטריאנית שנערך בדרום קרוליינה ב-2 בנובמבר 2019 ולבסוף זכתה במועמדות ונבחרה לייצג את המפלגה בבחירות לנשיאות ב-2020, לצד המועמד של המפלגה לתפקיד סגן הנשיא, ספייק כהן (אנ'), היהודי השני שרץ כמועמד לתפקיד סגן הנשיא (הראשון היה המועמד הדמוקרטי, ג'ו ליברמן בבחירות לנשיאות 2000).
בחודש ספטמבר 2020, פרסמה רשימה של מועמדים פוטנציאליים לבית המשפט העליון לאחר מותה השופטת הליברלית רות ביידר גינסבורג במהלך כהונתה.
בבחירות הגיעה יורגנסן למקום השלישי, וזכתה בכ-1,800,000 קולות, המהווים 1.2% מכלל הבוחרים. היא לא הצליחה להשיג אלקטורים.
עמדות פוליטיות

יורגנסן מתנגדת להטלת אמברגו ומנגד גם מתנגדת לסיוע זר והיא תומכת בנסיגת כל כוחות הצבא האמריקאיים שנמצאים מחוץ לגבולות ארצות הברית.
בנוסף לכך יורגנסן מתנגדת לחילוט נכסים אזרחיים-פדרליים ואף תומכת בצמצום המלחמה בסמים, כמו כן היא מתנגדת לתהליך מיליטריזציה של המשטרה (אנ').
יורגנסן טוענת כי הממשל האמריקאי להתפרצות נגיף הקורונה במדינה מחליט על שורה של החלטות ביורוקרטיות וסמכותניות מדי וקרא להגבלה חקיקת שתחליט על סגר בריאותי וטוענת שלבישת מסכת פנים היא עניין של בחירה אישית.
חיים אישיים

יורגנסן נשואה ויש לה שתי בנות ונכד, כמו כן היא הפסיקה לתקופה קצרה את הקמפיין שלה בעקבות מות אמה ב־3 בספטמבר 2020.
הערות שוליים

↑  "Statement of Candidacy – Jo Jorgensen" (PDF). Federal Election Commission. 13 באוגוסט 2019. נבדק ב-8 באוקטובר 2020. {{cite web}}:  (עזרה)
↑  "Jo Jorgensen Biography". ProCon.org. Encyclopaedia Britannica, Inc. 26 באוגוסט 2020. נבדק ב-30 בספטמבר 2020. {{cite web}}:  (עזרה)
↑  Winger, Richard (23 במאי 2020). "Jo Jorgensen Wins Libertarian Presidential Nomination on Fourth Vote". Ballot Access Date. אורכב מ-המקור ב-24 במאי 2020. נבדק ב-24 במאי 2020. {{cite web}}:  (עזרה)
↑  "Greenville Woman To Run For Vice President". Herald-Journal. Associated Press. 11 ביולי 1996. p. A3. אורכב מ-המקור ב-11 ביוני 2020. נבדק ב-1 ביוני 2012. {{cite news}}:  (עזרה)
↑  "Annual Report: 1992–1993" (PDF). South Carolina Election Commission. p. 82. נבדק ב-11 באוקטובר 2020. {{cite web}}:  (עזרה)
↑  "Jorgensen, Jo – Candidate for President ID: P00013524". FEC.gov. 13 באוגוסט 2019. אורכב מ-המקור ב-19 באוקטובר 2019. נבדק ב-14 בספטמבר 2019. {{cite web}}:  (עזרה)
↑  Welch, Matt (7 בנובמבר 2019). "Candidates Vie to Represent the Libertarian Wing of the Libertarian Party". Reason. אורכב מ-המקור ב-14 בדצמבר 2019. נבדק ב-12 בפברואר 2020. {{cite web}}:  (עזרה)
↑  "Jorgensen issues list of potential U.S. Supreme Court picks". 24 בספטמבר 2020. נבדק ב-12 באוקטובר 2020. {{cite web}}:  (עזרה)
1 2  "Jo Jorgensen's Bold, Practical, Libertarian Vision for America's Future". Jo Jorgensen for President 2020 (באנגלית). אורכב מ-המקור ב-25 במאי 2020. נבדק ב-24 במאי 2020. {{cite web}}:  (עזרה)
↑  "Turn America into One Giant Switzerland: Armed and Neutral". Jo Jorgensen for President 2020 (באנגלית). אורכב מ-המקור ב-9 ביוני 2020. נבדק ב-24 במאי 2020. {{cite web}}:  (עזרה)
↑  "NH Primary Source: Libertarian presidential candidate Jorgensen urges end of police 'militarization'". www.wmur.com. אורכב מ-המקור ב-18 ביוני 2020. נבדק ב-18 ביוני 2020. {{cite web}}:  (עזרה)
↑  DiStaso, John (2020-06-04). "NH Primary Source: Libertarian presidential candidate Jorgensen urges end of police 'militarization'". WMUR (באנגלית). אורכב מ-המקור ב-18 ביוני 2020. נבדק ב-2020-06-18. {{cite web}}:  (עזרה)
↑  "Archived copy". אורכב מ-המקור ב-4 ביוני 2020. נבדק ב-9 ביולי 2020. {{cite web}}:  (עזרה);  (עזרה)
↑  "Dr. Jo Jorgensen, Libertarian presidential candidate, announces her mother has passed away". The Pampa News. 5 בספטמבר 2020. נבדק ב-30 בספטמבר 2020. {{cite news}}:  (עזרה)
שמורת שקמונה

| --- | --- |

שוניות בשמורת שקמונה ליד התל
 מידע כללי
 תאריך הקמה:  26 באוקטובר 2008 
 נתונים ומידות
 שטח:  1.677 (0.045 ביבשה) קמ"ר
 מאפיינים עיקריים:  טבלאות הגידוד
 מיקום
 מדינה:  ישראל ישראל
 מיקום:  חיפה 
 קואורדינטות:  32°49′10″N 34°57′15″E﻿ / ﻿32.819583333333°N 34.954083333333°E﻿ / 32.819583333333; 34.954083333333
  (למפת חיפה מוגדלת) שמורת שקמונה(למפת חיפה רגילה) שמורת שקמונה
 
הבריכה העגולה
שְׁמוּרַת שִׁקְמוֹנָה היא שמורת טבע ימית בחיפה שהוכרזה ב-26 באוקטובר 2008, ושטחה הוא כ-1,677.05 דונם, מהם כ-45 דונם ביבשה. השמורה גובלת במערבה ובצפונה בשמורת ים ראש הכרמל.
תיאור השמורה

השמורה שוכנת לאורך חוף הים התיכון בין המכון לחקר ימים ואגמים בצפון לטיילת מגדלי חוף הכרמל בדרום. השמורה היא גם גן לאומי וגובלת בחלקה הדרומי בפארק הכט. האתר כולל שמורה ימית מוכרזת בשטח של 1,677 דונם לאורך 1.6 ק"מ של חוף, ועד מרחק של 1,000 מ' ממנו עד עומק מים של 14 מ'. שטח השמורה כולל גם כ-45 דונם ביבשה.
חוף השמורה הוא סלעי וגולת הכותרת שלו היא טבלאות הגידוד: שוניות סלעיות שטוחות, שנוצרות בקו המים, ואשר מהוות בית גידול חשוב ומערכת אקולוגית מורכבת. על גבי משטחים אלה יוצרים חלזונות ימיים מסוג צינוריר בונה שכבת מסלע, ששומרת על הטבלאות מפני בלייה, וכן כרכוב מוגבה המשמר את המים על הטבלה בעת השפל. באופן זה מתעצבת על גבי הטבלאות מערכת אקולוגית ייחודית. השוניות יוצרות בריכות, מפרצונים ולגונות ומהוות בית גידול עשיר למגוון של אצות, חסרי חוליות ימיים כגון שושנות ים, סרטנים וצדפות שונות, דגים ואף צבי ים. מעל למים הטבלאות בשקמונה מהוות מקום מנוחה וציד לעופות חוף וים והשמורה מהווה נקודת תצפית פופולרית לצפרים. שני נחלים המנקזים את מורדות הכרמל נשפכים לים בשקמונה – נחל לוטם ונחל עלייה.
לאורך חוף השמורה פורחים חבצלת החוף, קריתמון ימי, עדעד כחול וצמחי חוף רבים אחרים. האתר ידוע באופן מסורתי כנקודת דיג פופולרית ותל שקמונה אף נקרא בערבית 'תל-א-סמק' – תל הדגים.
על התל, שגובהו כ־12 מ' מעל פני הים, נמצאים שרידים ארכאולוגים של היישוב העתיק שקמונה מן המאה החמישית לספירה. בטבלאות הגידוד שמתחת לתל נמצאת בריכה עגולה שנחצבה בו בתקופת היישוב העתיק ושימשה ככל הנראה לגידול והחזקת דגים ויצורים ימיים שונים.
השמורה הוכרזה ב-26 באוקטובר 2008 ומאז הדיג בה מותר בחכות מהחוף בלבד ואסור ברובה או ברשת. שביל הליכה חוצה את השמורה לאורכה והכניסה ברכב אסורה למעט באופניים. שקמונה היא השמורה הימית העירונית הראשונה בישראל ובעורפה מטרופולין חיפה, ולכן היא מהווה גם אתר תרבותי וחינוכי יקר ערך.
ראו גם

תל שקמונה
הערות שוליים

↑  יהל, ר. אנגרט, נ., חטיבת תכנון ופיתוח. רשות הטבע והגנים, מדיניות שמירת הטבע בים התיכון, ‏2012 (ארכיון)
↑  האגודה הישראלית לאקולוגיה ולמדעי הסביבה, "טבלאות הגידוד בישראל: תמונת מצב, חשיבות סביבתית ודרכי פעולה אפשריות לשיקום טרם היעלמותן", נערך על ידי ערן ברקוביץ', 2015, עמ' 8
↑  גיל רילוב, שוניות סלעיות בים התיכון. אוצרות הטבע החבויים של הים, באתר המכון לחקר ימים ואגמים, החברה להגנת הטבע, ‏2014
|  שמורות טבע בישראל |
| --- | --- | --- |
| הגולן | אירוס הביצות נוב • אלי על • בריכת בראון • גמלא • הר אביטל • הר חרמון • הר חרמונית • הר פרס • הר שיפון • יער אודם • יער יהודיה • נחל גילבון • נחל משושים • נחל הבניאס • מג'רסה • סוסיתא |  |
| צפון | אבוקה • אלון • אלונה • אלוני אבא • אלוני בית קשת • נחל בית העמק • בריכת פסוטה • אלוני ברעם • אלוני יצחק • בוריקה • גאון הירדן •  החולה • הר ארבל • הר חורשן • הר יונה • הר מירון • הר שכניה • חוטם הכרמל • חוף דור-הבונים • חורבת קרתא • חורשת טל • חי-בר כרמל • מערת פער •  נחל בזק • נחל בצת • נחל דישון • נחל הקיבוצים • נחל כזיב • נחל מערות • נחל עמוד • נחל ראש פינה • נחל שניר • נחל שרך • נחל תבור • נחל תות • נחל עיון • עין אפק • עין ארובות • עין נוטרה • עין נימפית • עין תאו • פארק הכרמל • ראש הנקרה • רמות מנשה • תל דן • תל אנפה • תל סהרון • תל שמרון |  |
| מרכז | ביצת זיתא • בני ציון (חרוצים) • בריכת דורה • בריכת יער • גבעת האירוסים • גדור • געש • האירוסים • הדסים • המסרק • חולות ניצנים • מבוא אשדוד • חורבת מדרס • חורבת סעדים • מערת אבשלום • מערת התאומים • נאות קדומים • נחל דולב • נחל כפירה • נחל פולג • נחל קטלב • נחל שורק • נחל התנינים • עינות גיבתון • שער פולג |  |
| יהודה | אלוני שמואל • אל כנוב • הר הטייסים • ואדי מכוך • נחל אוג • נחל בזק עילי • נחל פרת • עינות צוקים • קנה וסמר |  |
| השומרון | הר כביר • יער אום צפא • יער ריחן • נבי רביח • נחל פצאל • נחל קנה • עינות זרקא • רכס טמון • ביצת ואדי מלחה • בור הציפורים • נחל שילה עילי |  |
| הנגב | בקעת תמנע • בתרונות רוחמה • גבעות להב • הבשור • המכתש הגדול • המכתש הקטן • הר הנגב • הר חירן • הר עמשא • הרי אילת • חולות משאבים • חולות סמר • חוף האלמוגים • חי-בר יטבתה • מכתשים בנגב • מצוק הצינים • נחל גרר • נחל ערוגות • נחל עשוש • נחל צין • עין גדי • ערבת עברונה • פארק הלס • פורה |  |
| שמורות ימיות | איי חוף ראש הנקרה • ים ראש הנקרה-אכזיב • שקמונה • ים ראש הכרמל • ים דור-הבונים • ים שקמה • איי חוף דור-מעגן מיכאל • ים גדור • ים האלמוגים • חוף האלמוגים • הים הדרומי • הפרעת פלמחים |  |